Ipepa Lama-Xosa
Lenyanga.

Pambili nto zak’wetu!

Lihlaulelwa 5s. ngonyaka
kwase kuqaleni.

Vol. XVIII

LOVEDALE, SOUTH AFRICA, JUNE 1, 1888.

No 226.

Isigidimi samaxosa

EZASE LIVINGSTONIA.

Abafundi betu sibagixela inteto ka Mr. George Williams, um-Vangeli wase Lovedale ose Nyassa, abeyitumele ku Dr. Stewart, oyingenise kwi *Christian Express.* Indawo ezibalulekileyo zezi:—

“ Sisahleli kakuhle kule ndawo sikuyo. Izipitipiti ezike zako zibe semantloko ec'ibi. Ekubeni u Dr. Laws sele enetuba enomnqweno wokuvula izikula kwimizi yenkosana ezikulo mandla, usiyalele ukuba siye kuteta nenkosana ezo. U Dr. Elmslie wasinga kwa Mtwaro, olilandela lika Mombera kwi wonga lobukosi, apo wamkelwa ngobu- bele, wacelwa ukuba abuye abahambele; watembisa yena ukuba kuya kufika mna. Ngapambi kokuba ndiye apo, ndasinga kwa Mperembe, ekungeko ufike kuye ngokuli- casa ilizwi kubaninawe benkosi. Ndifikile kona ndalinda ingongolotela, kusitiwa inkosi ineminye imicimbi esaxakwe yiyo, ndaye kodwa mna ndisazi kakuhle ukuba lomicimbi kutetwa incagu yomqomboti. Ude umnumzetu wenyalulu ngolwesitatu usuku ndimlindele. Njengoko sabe silindele wabika mhlope ukuba akananto yokwenza nati. Ndimshi- yile lomnumzana ndakumbula kwa Mtwaro, ukuya kuza- lisa idinga lika Dr. Elmslie. Ndamkelwa ngobubele apo, bati umnqweno wabo ngowokuba kutunyelwe umfundisi oyakuba sigxina pakati kwabo. Bacela nomti abakuti bakuba bewupitikeze nembewu ac'ume amasimi. Ndakuba ndiwulandule, babuza ukuba ngumti mnina lo siti sakuba siwuxube nentlama usibange isonka ukuba sikukumale. Bati bacinga ukuba lonto (igwele) ingawacumisa amasimi abo, izikwebu zapule imipuru !

“Lencwadi ndiyibala ndise Tshinyera. Indawo yam kwelama Nguni ndiyishiye no Mr. Smith obeke ese Bandawe. Ndisand’ukuvula isikula apa; usapo olunge- nayo esikuleni ngamashumi omabini anesixenxe. Indawo endibanga usizi yeyokuba ndingasenaxesha lide ndiza kulihlala kweli lizwe; ndaye kunjalo nje nditandabuza ukuba ndobuye ndibuye. Izizatu zoko zininzi, noko ke sozicuba sakuhlangana ndakuba ndifikile apo. Ndaka ndafumana incwadi evela ku Louis Dasintu, isiti u-Paul Mokane sel’ecopele ukuza apa. Akwaba ubesel’efikile ndaza pambi kokuba ndimke ndaka ndamqelisa amasiko abantu beli lizwe, ukuze asinde kumagqwidigqwidi obufiki endangena kuwo nam.

“ Nonke apo e-Lovedale anizange nipume ezinkumbu- Iweni zam. Iminyaka emine endayicita apo e-Lovedale ukuba bendinako ukuyibuyisa lonke elo xesha bendinga- libbkoxela ekufundeni isi-Ngesi, ndingazidinisi ngozi Latini, nozi Grike, nozi Hebere. Kokwam ukucinga ngati isi-Ngesi esiyondeleneyo, esingena sikwa namanqamqele aluto, yeyona nto iluncedo kumntu ontsundu, eya kumpu- melelisa. Nokuba lukum ndedwa na olo luvo, ndibambe- lele kulo, kuba ndicinga ukuba lunesihlahla.

“ Mandiqukumbele ngokunicela ukuba ninditandazele. Botani ke nonke apo e-Lovedale.”

ABATUNYWA BAPESHEYA KWE NCIBA.

Kwi Mvo ya 23 ku May kubonakele incwadi ka Mr. Gontshi ebaluleke ngobude bayo, ependula inteto yo Manyano-nge-Mfundo ngabatunywa ba Pesheya kwe Nciba. Ukuba u Manyano luyifumana iyinteto efanele ukupendu- lwa lungazidinisa ngokuyipendula. Tina okwetu ngati kwanele ukwenza inqakwana elinye ngayo. Lonteto yelo- nene, siyifumene ilulahla ukozo lwayo yonke indawo eku- banjwene ngayo yeyase Koloni neza Pesheya kwe Nciba intlanganiso. Entetweni ka Mr. Gontshi kuvakala ngoku- ngati ingcinga yokudityaniswa kwale mihlambi yazivelela kwi ntlanganiso yo Manyano-nge-Mfundo, lwaza ke lwakupa abatunywa bokuya kuvakalisa lomnqweno kweza Pesheya kwe Nciba ukuze nje zibabete elupondweni. Kanti ke apo inyaniso ikona isekubeni longcinga yeza kuxokonxwa li Pesheya kwe Nciba, yaza ke i Koloni yakupa ezayo izi- gitshimi ukuya kuva lonto. Isimangalo ke namhla apo sikona sisekubeni, kungatuba linina ukuba aba bantu bape- kuzwe ngohlobo lokungati kugxotwa imishologu ekaya, kanti nje beberwetyiwe.

Umzekeliso ka Mr. Gontshi ongozeko usicubule amatu- mbu ngentsini. Eyona ingumtwenyana kwezi ntlanganiso u Mr. Gontshi akayicacisanga kakuhle, iti izeza Pesheya kwe Nciba ibe iyile! Nokuba kumi ngalupina ke uhlobo, u Manyano lufanele ukukalaza nje ngesoka, ukuti lwaku- fun’ ukuyigqutela indlebe into etetwa yintombi ya Pesheya kwe Nciba yokuba iyalifuna, suka qapu kwa lontombi andisakufuni, ungalubeki nokulubeka oku unyawo kowetu. Ewe lunokunyanzeleka ukusebenzisa amazwi ati, lentwana- zana isile, ive ngabanina ukuba ndingunmtu wokudlala ? Lufanele ukukalaza nje ngentombi, ukuti luzihlalele luba- lekelwe ngumfokazi wakwa Gcaleka, ote akuzanelisa nge *payi ne pudini* olumpekele zona, suka elisoka qa, benene, andisakufuni kuba ndiwadle kade awenkonaza na. Sagqibela u Mr. Gontshi elisoka, hleze kanti abe ngoku uya ,

angati ke u lowo eke wampata ngohlobo olupetwe

ngalo u Manyano pesheya kwe Nciba, angabuva ububi obuviwe lulo.

Ukuqukumbela yonke into u Mr. Gontshi uhlaba umkosi wokuba kuyo yonke i-Koloni akuko bantu bazuke nje ngamanene awaye ngabatunywa ba Pesheya. Masi- mazise umhlobo wetu u Mr. Gontshi ukuba ingqondo zama Koloni azisidibi njengokuba ecinga. Inteto enje- ngaleyo yake kunganzima ukutomalalisa nomntwana. Ukuba u Mr. Gontshi nezihlobo zake babe ngenako uku- shiya imisebenzi beze e-Koloni bengatunywanga, kuba bengamanene—ewe amanene—kubeke pina ukunqaba ukuba awase Koloni acande lonke olubala, kanti ahambela ukuya kuquba elwandle, abe eshiya ezikufupi nekulula ukuya kuzo ilwandle ? O! sakutnbula ukuba kanene yinteto ka Naaman leyo. Sixolele mnumzetu, sibangwa kukungazi. Gxebe ke, ngubanina ofumbete amandla empiliso, uko wena, eko amanzi ? Isisipina sona isifo esipiliswayo ? Siyakolwa noko tina ukuba amandla oku- pilisa akwelo nene. Sitsho ngomnweba elaliwambete, nodondolo elalisimelela ngalo e-Peelton. Kwakungatshiwo kufaneleke ukutiwa ezi okunene zimpau zobu Profeti. Noko ke indawo esinomnqweno wokuzazi luhlobolwesifo esihlanju- lulwa ngamanzi olo lulwandle, nenani eselipilisiwe. Esi- ncedile ngezondawo umhlobo wetu somfakela ngesisa isaziso *Q-Sigidimini* sokumema bonke abaneso sikuhlane ukuba baye kungena kasixenxe kulo Yordan, bayizuze ke impiliso.

 ISIGIDIMI SAMA-XOSA